آمریکا پرزیدنت سئچیمینده، آنکت‌لرین عکسینه، جمهوریتیچی‌لرین نامیزدی دونالد ترامپ قاباقدا گئدیر.
سس سایما عملیاتی داوام ائدیر، آنجاق، ترامپ، فلوریدا، اوهایو، قوزئی کارولینا کیمی کیلید ایالت‌لرده قازاناراق، نماینده سایسینی 254ه یوکسلددی.
دموکرات‌لارین نامیزدی هیلاری کلینتون ایسه، کالیفورنیا و نوادا ایالت‌لرینی قازاندی. کلینتون، بئله‌جه نماینده سایسینی 215ه چیخاردی.
سئچیجی شورانین 538 دله‌گه‌سیندن 270ینی آلان پرزیدنت سئچیمینی قازانمیش ساییلا‌جاق.
مطبوعاتدا سئچیم اوّلینده یوزده 85 احتیماللا کلینتونون قازاناجاغی نظرده توتولوردو. آنجاق بو آنا قدر ترامپین سورپریز بیر باشاری توتدوغو گؤرولور.
سئچیمده سناتو و نماینده‌لر مجلیسی‌نین بیر بؤلومو ده معین اولا‌جاق.
نماینده‌لر مجلیسینده جمهوریتچی‌لرین اکثریتی گؤزلنیلیر.
سناتودا دا 6 ایلدیر اوستون‌لوگو اللرینده ساخلایان جمهوریتچی‌لردن، بو سئچیمده اکثریتی قورویاجاغی بیلدیریلیر.
دیگر طرف‌دن، اؤلکه‌ده سئچیمیه قان بولاشدی.
کالیفورنیادا سس وئرمه مرکزی یاخینلیغیندا آتش آچیلماسی نتیجه‌سینده بیر نفر حیاتینی ایتیردی.
پولیس سالدیرقانی اؤلدوردوگونو آچیقلادی.
